cyanic-selkie/wikianc huggingface dataset:
Ζωούπολη
Κάστιγνκ
Στις 6 Μαΐου 2015, ο Μπέιτμαν και η Τζίνιφερ Γκούντγουϊν ανακοινώθηκαν για τους ρόλους των Νικ Γουάιλντ και Τζούντι Χοπς αντίστοιχα. Οι δημιουργοί επέλεξαν τον Μπέιτμαν επειδή ήθελαν έναν ηθοποιό που θα μπορούσε να φέρει «μια αστεία αλλά και εγκάρδια πλευρά» με «μια πανούργα, και κάπως ξηρή φωνή». Ο Μπέιτμαν περιέγραψε τον χαρακτήρα του ως «έναν επιτήδειο, σαρκαστικό μηχανογράφο», παρατηρώντας την ομοιότητα του ρόλου με πολλούς από τους άλλους ρόλους που είχε κάνει από τότε που ήταν 12. Εξήγησε πώς είπε στους σκηνοθέτες: «'Τι είδους φωνή με θέλετε να κάνω;' Και με κοίταξαν λες και ήμουν ηλίθιος και είπαν 'Απλά κάνε αυτό που κάνεις. Απλά μίλα'».
Σχολιάζοντας την πρόσληψη της Γκούντγουϊν για τον ρόλο της Χοπς, ο Μουρ είπα ότι έφερε «μια πολύ κεντρική γλυκύτητα, τεράστια καρδιά και μια εξαιρετική αίσθηση του χιούμορ». Περιέγραψε την Τζούντι ως «μια μίξη μικρής Πολυάννας με Furiosa». Η Γκούντγουϊν δήλωσε για τον χαρακτήρα της: «Ο κόσμος λαμβάνει λανθασμένα την ευγένεια ως αφέλεια ή ηλιθιότητα και η Χοπς είναι ένα καλό κορίτσι πέρα ως πέρα. Αλλά, δεν είναι ένα ηλίθιο κουνέλι».
Soundtrack
Τη μουσική επένδυση της ταινίας συνέθεσε ο Μάικλ Τζακίνο. Η ταινία σηματοδοτεί την πρώτη του δουλειά σε ταινία μεγάλου μήκους για τα Walt Disney Animation Studios, καθώς προηγουμένως είχε συνθέσει για την ταινία μικρού μήκους με τον Γκούφυ How to Hook Up Your Home Theater, τις δύο σπέσιαλ ταινίες μικρού μήκους Prep & Landing καθώς και την επίσης μικρού μήκους The Ballad of Nessie. Η Σακίρα εκτός από το ότι χάρισε τη φωνή της στο ρόλο της Γκαζέλ, ερμήνευσε στην ταινία και το πρωτότυπο τραγούδι «Try Everything», το οποίο έγραψε η Σία με τους Stargate. Η μουσική της ταινίας ηχογραφήθηκε από μια 80-μελή ορχήστρα τον Νοέμβριο του 2015, με τον Τιμ Σίμονεκ να τη διευθύνει. Το soundtrack κυκλοφόρησε στις 4 Μαρτίου 2016 από την Walt Disney Records.
Λίστα κομματιών
250px|thumb|right|Εξώφυλλο soundtrack
Κυκλοφορία
Η Ζωούπολη κυκλοφόρησε σε Disney Digital 3-D, RealD 3D και IMAX 3D, κάνοντάς την την πρώτη ταινία κινουμένων σχεδίων της Disney που προβλήθηκε σε ΙΜΑΧ αίθουσες από το 2002 και την ταινία Ο Πλανήτης των Θησαυρών. Η ταινία κυκλοφόρησε με διαφορετικό τίτλο σε αρκετές διεθνείς αίθουσες. Στο Ηνωμένο Βασίλειο και άλλες Ευρωπαϊκές χώρες, στη Μέση Ανατολή και σε βόρειες Αφρικανικές χώρες, η ταινία είχε τον τίτλο Zootropolis, με όλες τις ατάκες που περιείχαν τη λέξη «Zootopia» να ηχογραφούνται ξανά. Στην Κίνα, το SAPPRFT της πολιτείας χορήγησε στην ταινία μια σπάνια παράταση δύο εβδομάδων για να προβληθεί επιπρόσθετα στις αίθουσες μετά την περιορισμένη προβολή 30 ημερών που είχε αρχικά προγραμματιστεί και θα ολοκληρωνόταν στις 3 Απριλίου 2016. Στη Γερμανία, η ταινία είχε τον τίτλο Zoomania εξαιτίας του παιδικού βιβλίου του Γερμανού συγγραφέα Κέι Φίσιερ με τον ίδιο τίτλο που είχε κυκλοφορήσει το 2010.
Προώθηση
Το πρώτο τρέιλερ κυκλοφόρησε στο διαδίκτυο στο κανάλι των Walt Disney Animation Studios στο YouTube στις 11 Ιουνίου 2015. Ένα δεύτερο τρέιλερ κυκλοφόρησε πάλι διαδικτυακά στο κανάλι των Walt Disney Animation Studios στο YouTube στις 23 Νοεμβρίου 2015, δείχνοντας μια σκηνή από την ταινία όπου οι βασικοί χαρακτήρες πηγαίνουν στο Τμήμα Οχημάτων των Θηλαστικών στο οποίο όλοι οι υπάλληλοί του είναι βραδύποδες. Το επίσημο κινηματογραφικό τρέιλερ της ταινίας κυκλοφόρησε, για άλλη μια φορά διαδικτυακά, την παραμονή της Πρωτοχρονιάς του 2015. Φιγούρες των Τζούντι Χοπς και Νικ Γουάιλντ κυκλοφόρησαν για το Disney Infinity 3.0 την 1η Μαρτίου 2016.
Η Disney δημιούργησε σύμβαση με την εταιρία Allied Integrated Media για ψηφιακή προώθηση της ταινίας. Ήθελε η εταιρία να επικοινωνήσει με τα μέλη του Furry fandom της ιστοσελίδας Meetup, ενθαρρύνοντάς τα να αναρτήσουν φωτογραφίες τους με τα κοστούμια τους στα διάφορα κοινωνικά δίκτυα χρησιμοποιώντας το hashtag της ταινίας, ως μια μορφή διαφήμισης της ταινίας.
Το ζωολογικό πάρκο της Δανίας Givskud Zoo είχε ήδη κατοχυρώσει το όνομα Zootopia το 2014 κι έτσι η Disney άλλαξε το όνομα της ταινίας σε Zootropolis στις περισσότερες Ευρωπαϊκές χώρες όπου προβλήθηκε.
Home media
Η Ζωούπολη κυκλοφόρησε από τη Walt Disney Studios Home Entertainment σε Blu-ray, Blu-ray 3D, DVD και Digital HD πλατφόρμες στις 7 Ιουνίου 2016. Αυτές περιλαμβάνουν έξτρα υλικό όπως «Scoretopia», μια εναλλακτική εισαγωγική σκηνή και το μουσικό βίντεο του τραγουδιού «Try Everything» το οποίο ερμηνεύει η Σακίρα. Η ταινία έκανε το ντεμπούτο της στην κορυφή των πωλήσεων μέχρι το τέλος της εβδομάδας στις 12 Ιουνίου 2016.
Box office
Η Ζωούπολη έκανε έσοδα $341.3 εκατομμύρια σε Ηνωμένες Πολιτείες και Καναδά και $682.5 εκατομμύρια σε άλλες χώρες, φτάνοντας συνολικά τα $1.024 δισεκατομμύρια παγκοσμίως, με τον προϋπολογισμό της ταινίας να είναι $150 εκατομμύρια. Στις 18 Μαρτίου 2016, η ταινία έφτασε τα $500 εκατομμύρια, γινόμενη η τρίτη συνεχόμενη ταινία των Walt Disney Animation Studios που έφτασε σε αυτό το σημείο μετά τις ταινίες Ψυχρά κι Ανάποδα (2013) και Οι Υπερέξι (2014). Στις 5 Απριλίου, έγινε η πρώτη ταινία του 2016 που είχε έσοδα περισσότερα από $800 εκατομμύρια από πωλήσεις εισιτηρίων, και στις 24 Απριλίου έγινε η πρώτη ταινία του 2016 με έσοδα $900 εκατομμύρια. Στις 5 Ιουνίου η ταινία πέρασε το φράγμα του $1 δισεκατομμυρίου, γινόμενη η δεύτερη ταινία του 2016 που έφτασε αυτό το ποσό (μετά την ταινία Captain America: Εμφύλιος Πόλεμος), η τέταρτη ταινία κινουμένων σχεδίων (μετά τις ταινίες Toy Story 3, Ψυχρά κι Ανάποδα και Minions), η ενδέκατη ταινία της Disney (τρίτη κινουμένων σχεδίων της Disney) και η εικοστή έκτη ταινία συνολικά που έσπασε αυτό το ορόσημο.
Κριτική
Στην ιστοσελίδα συλλογής κριτικών Rotten Tomatoes, η ταινία συγκεντρώνει ποσοστό 98% με μέσο όρο 8.1/10 βασισμένα σε 256 κριτικές. Στο τμήμα ομοφωνίας διαβάζουμε: «Η έξοχα στρογγυλεμένη Ζωούπολη προσφέρει ένα στοχαστικό και ολοκληρωμένο μήνυμα το οποίο είναι τόσο πλούσιο και επίκαιρο όσο και η πολυτελής εικονογράφησή της - όλα αυτά καθώς παραμένει γρήγορη και αρκετά αστεία για να κρατήσει και το παιδικό κοινό ψυχαγωγημένο». Ήταν η δεύτερη ταινία του 2016 με το υψηλότερο ποσοστό στην ιστοσελίδα, πίσω από την ταινία Moonlight. Στη ιστοσελίδα Metacritic, η ταινία συγκεντρώνει 78/100 βασισμένο σε 43 κριτικές, σημειώνοντας «γενικά ευνοϊκές κριτικές». Σε ψηφοφορία κοινού από το CinemaScore, η ταινία έλαβε το βαθμό «Α» σε μια κλίμακα από το Α+ μέχρι το F.
Ο Νιλ Τζένζλινγκερ από την εφημερίδα The New York Times θεώρησε την ταινία «αστεία, έξυπνη [και] τροφή για σκέψη». Ο Πίτερ Τράβερς από το περιοδικό Rolling Stone έγραψε ότι η Ζωούπολη «μπορεί να είναι η πιο ανατρεπτική ταινία του 2016», δίνοντας στην ταινία 3,5/4 και εξυμνώντας το επίκαιρο μήνυμά της για τη βλάβη της προκατάληψης εν όψει της επικρατούσας ξενοφοβικής πολιτικής ρητορικής την περίοδο της κυκλοφορίας της ταινίας, αλλά και το χιούμορ της. Ο Πίτερ Ντεμπρούτζ από το περιοδικό Variety παρατήρησε ότι η Ζωούπολη «παίζει ακριβώς πάνω στις δυνατότητες των στούντιο». Ο κριτικός Έρικ Γκολντμαν της ιστοσελίδας IGN έδωσε στην ταινία 9/10 λέγοντας: «Η Ζωούπολη είναι ένα υπέροχο παράδειγμα του πώς η Disney, στα καλύτερά της, μπορεί να αναμείξει το παρελθόν της μαζί με το παρόν με έναν πολύ άνετο και συναρπαστικό τρόπο. Παίρνει την κλασική εικονογράφηση ζώων που περπατάνε, μιλάνε και συμπεριφέρονται όπως οι άνθρωποι, αλλά τους δίνει μια σύγχρονη πινελιά και στο θέμα χιούμορ αλλά και στο είδος της εικονογράφησης ... κι επίσης τα θέματα της ταινίας, είναι γεμάτα νόημα και συναρπαστικά επίκαιρα».
Γράφοντας στην Κυριακάτικη Βρετανική εφημερίδα The Observer, ο κριτικός Μαρκ Κέρμοουντ βρήκε την ταινία να είναι «μια πολύ αστεία και πολύ συμπαθητική απόλαυση για τις διακοπές». Πρόσθεσε: «Το επακόλουθο δράμα είναι μια ιστορία των αρπακτικών που υποκύπτουν στο ζωικό τους ένστικτο ενώ η φοβισμένη λεία φοβάται τους γείτονές της. Στην πραγματικότητα, είναι μια ευχάριστα καλοσχεδιασμένη παραβολή σχετικά με την εμπιστοσύνη και την ανοχή απέναντι στον πανικό και την προκατάληψη. Ένας ενθαρρυντικά αισιόδοξος εορτασμός της αγάπης και της διαφορετικότητας σε περιόδους μίσους και αβεβαιότητας. Αν όλα αυτά ακούγονται υπερβολικά επί του μηνύματος, τότε μη φοβάσαι - τα αστεία είναι κωμικά, οι χαρακτήρες ελκυστικοί και η εικονογράφηση γεμάτη με υπέροχες οπτικές λεπτομέρειες». Κλείνοντας, «[…] αυτή είναι η σωστή οικογενειακή διασκέδαση με γνήσια διαγενεακή έφεση. Ζήτω!»
Στη Βρετανική καθημερινή εφημερίδα The Daily Telegraph, ο Ρόμπι Κόλιν σημείωσε: «Το λιοντάρι δεν κάθεται απλά παρέα με το πρόβατο, αλλά δουλεύουν μαζί από κοινού στο Δημαρχείο. Είναι το όνειρο της πολυμορφίας το οποίο γίνεται πραγματικότητα. Ή μήπως όχι; […] Σκεφτείτε το Busytown μέσω της Chinatown. Είναι σχεδόν σίγουρο ότι θα είναι η πιο υπαρξιακή διερεύνηση κινούμενων σχεδίων ζώων που μιλάνε της χρονιάς». Ο Κόλιν πρόσθεσε: «Όπως ο Νικ Νόλτε και ο Έντι Μέρφι στην ταινία 48 Ώρες, αν και σημαντικά πιο νόστιμη, η Τζούντι και ο Νικ δημιουργούν ένα ξεκαρδιστικό αλλά αποτελεσματικό ντουέτο - όχι μόνο χάρη στην τεράστια φωνητική δουλειά των Γκούντγουϊν και Μπέιτμαν, η οποία ταξιδεύει μαζί με την αβίαστη αιώρηση και το χτύπημα της μεγάλης σύνθετης αρμονίας και ρυθμού».
Ο Ματ Ζόλερ Σέιτζ από την κριτική ιστοσελίδα RogerEbert.com, αν και γενικά του άρεσε η ταινία (3/4 αστέρια), έχει πρόβλημα με την κεντρική μεταφορά της ταινίας η οποία ερχόταν σε αντίθεση με το μήνυμά της δηλώνοντας ότι: «[Η Ζωούπολη] ζητάει συνεχώς από τους χαρακτήρες της να κοιτάξουν τα στερεότυπα του είδους του κάθε ζώου και δεν χρησιμοποιεί ειδική γλώσσα ή επαναλαμβάνει βλαβερές υποθέσεις.... Αυτά όλα δείχνουν έξυπνα και ευγενή μέχρι που συνειδητοποιείς ότι όλα τα στερεότυπα για διάφορα ζώα είναι κατά κάποιο τρόπο αληθινά, ειδικά στο βασικό ένα: τα σαρκοφάγα τρώνε τα φυτοφάγα ζώα επειδή αυτό είναι στη φύση τους». Ολοκλήρωσε την κριτική του επιδεικνύοντας ότι «αν [η Ζωούπολη] ήταν λίγο πιο αόριστη, ή ίσως λίγο πιο χαζή και λιγότερο ευχαριστημένη από τον εαυτό της, μπορεί να ήταν ένα κλασικό, αν και πολύ διαφορετικό, λιγότερο αξιόπιστο είδος. Όπως είναι, είναι μια καλή, όμορφα εκτελεσμένη ταινία η οποία δεν συνεισφέρει με τον τρόπο που θα το ήθελε».
Επίσης στην εφημερίδα The Daily Telegraph, η Ρόζα Πρινς ξεχώρισε τον κεντρικό χαρακτήρα της ταινίας, Τζούντι Χοπς, ως μια ευπρόσδεκτη αλλαγή της Disney να περιλαμβάνει ηρωίδες στις ταινίες της, όπως κάνει με τις Πριγκίπισσες της Disney. Βρήκε ότι σε αντίθεση με αυτούς τους χαρακτήρες που επικεντρώνονται στο ρομάντζο ή στην πίστη στην οικογένεια, η Χοπς επικεντρώνεται στο όνειρό της να κάνει καριέρα ως αστυνομικός και να υπηρετεί την πόλη της.
Κάποιοι ήταν επικριτικοί στο μήνυμα για τις παγκόσμιες προκαταλήψεις κάθε μορφής το οποίο ερμηνεύτηκε ως μια αλληγορία για τον Αμερικανικό ρατσισμό. Ο Νίκο Λανγκ από το Consequence of Sound ένιωσε ότι η Disney παρέδωσε μια παιδική εκδοχή της ταινίας Crash, ενώ άλλοι επέκριναν τη χρησιμοποίηση του θηράματος και των αρπακτικών ειδών στην αλληγορία.
Βραβεία και υποψηφιότητες
Η ταινία επιλέχθηκε από το Αμερικανικό Ινστιτούτο Κινηματογράφου ως μία από τις δέκα καλύτερες ταινίες του 2016, και κέρδισε Όσκαρ, Χρυσή Σφαίρα, Βραβείο Κριτικών και Βραβείο Annie στην κατηγορία Καλύτερης ταινίας κινουμένων σχεδίων, καθώς και υποψηφιότητα για βραβείο BAFTA στην ίδια κατηγορία.
Αγωγή
Στις 21 Μαρτίου 2017, μια αγωγή παράβασης πνευματικών δικαιωμάτων κατατέθηκε εναντίον της Disney από την Esplanade Productions, μια εταιρία που ανήκει στον Γκάρι Γκόλντμαν, έναν από τους σεναριογράφους της ταινίας Ολική επαναφορά. Στην αγωγή υπήρχε ο ισχυρισμός ότι ο Γκόλντμαν (το 2000 και το 2009) πήγε στη Disney μια ιδέα για μια live-action ταινία με τον τίτλο Looney, η οποία αφορούσε έναν κοινωνικά αδέξιο εικονογραφιστή ο οποίος δημιουργεί ένα τηλεοπτικό καρτούν με τον τίτλο Ζωούπολη. Η Disney απέρριψε και τις δύο φορές την ιδέα, αλλά ο Γκόλντμαν κατηγόρησε την εταιρία ότι αντέγραψε το όνομα, τα θέματα, τις ρυθμίσεις και τους χαρακτήρες. Μαζί με την αγωγή ο Γκόλντμαν κατέθεσε και μια πρώιμη καλλιτεχνική δουλειά με χαρακτήρες οι οποίοι, όπως ισχυρίστηκε, ήταν παρόμοιοι με βασικούς χαρακτήρες της ταινίας, συμπεριλαμβανομένων των Νικ Γουάιλντ, Τζούντι Χοπς, Φλας και Αρχηγό Μπόγκο. Ένας εκπρόσωπος της Disney είπε για την αγωγή ότι ήταν «γεμάτη με ολοφάνερα ψευδείς ισχυρισμούς».
Μετά πολλές συσκέψεις ανάμεσα στις δύο πλευρές που κράτησαν μήνες, ο Επαρχιακός Δικαστής των ΗΠΑ Μάικλ Φιτζέραλντ, απέρριψε τις κατηγορίες παράβασης στις 8 Νοεμβρίου 2017. Όπως δήλωσε στην τελική του αναθεώρηση, «...η προσπάθεια του Γκόλντμαν να κάνει τις πλοκές των Looney και Ζωούπολη να μοιάζουν ίδιες ήταν βεβιασμένες. Όλες οι υποτιθέμενες ομοιότητες μεταξύ των δύο δουλειών ήταν θεματικές, όχι σημεία της πλοκής και όχι σειρά γεγονότων, και ήταν πολύ γενικές για να προστατεύονται από το νόμο των πνευματικών δικαιωμάτων».
Εμπορικότητα
Ένα παιχνίδι με χαρτιά ονόματι Zootopia: Suspect Search και το οποίο ήταν βασισμένο στην ταινία κυκλοφόρησε, όπως επίσης κι ένα παιχνίδι για κινητά με τον τίτλο Zootopia Crime Files.
Μέλλον
Τον Ιούνιο του 2016, ο Χάουαρντ και ο Μουρ βρίσκονταν σε συνομιλίες για την πιθανότητα μιας συνέχειας της Ζωούπολης. Τον ίδιο μήνα, σε μια συνέντευξη για προκλήσεις και ιδέες για τη Ζωούπολη 2, η Τζίνιφερ Γκούντγουϊν αποκάλυψε ότι εύχεται να μπορέσει να επαναλάβει το ρόλο της ως Τζούντι Χοπς σε μια συνέχεια της ταινίας.
Εξωτερικοί σύνδεσμοι
Κατηγορία:Ταινίες του 2016 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές 3D ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές αστυνομικές κωμικές ταινίες Κατηγορία:Ταινίες παραγωγής Walt Disney Pictures Κατηγορία:Ταινίες των Walt Disney Animation Studios Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Κατηγορία:Ταινίες με θέμα το bullying Κατηγορία:Ταινίες με θέμα τη διάκριση Κατηγορία:Κωμικές ταινίες κινουμένων σχεδίων Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:3D ταινίες κινουμένων σχεδίων Κατηγορία:Ταινίες IMAX Κατηγορία:Ταινίες κινουμένων σχεδίων του 2016
Ρόμαν Λομπ
Ο Ρόμαν Λομπ (γεννημένος στις 2 Ιουλίου 1990) είναι Γερμανός καλλιτέχνης. Τον Ιανουάριο και τον Φεβρουάριο του 2012, ο Λομπ ήταν διαγωνιζόμενος στη γερμανική τηλεοπτική εκπομπή Unser Star für Baku, που παρήγαγαν οι γερμανικοί τηλεοπτικοί σταθμοί Pro7 και Das Erste Είναι επίσης ο τραγουδιστής της μπάντας Rooftop Kingdom, μιας εναλλακτικής ροκ μπάντας με προέλευση στο Νόιστατ επί του Βιντ. Ήταν επίσης ιδρυτικό μέλος της γερμανικής μπάντας του μέταλκορ Days of Para.
Παραπομπές
Κατηγορία:Γερμανικά μουσικά συγκροτήματα Κατηγορία:Γερμανοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Γερμανία Κατηγορία:Διαγωνισμός Τραγουδιού Eurovision 2012 Κατηγορία:Συμμετέχοντες στη Eurovision
Μακρυχώρι Εύβοιας
Ιστορικά στοιχεία
Η περιοχή κατά την αρχαιότητα υπήρξε το όριο της επικράτειας της αρχαίας Κύμης. Το χωριό αναφέρεται σε οθωμανικό φορολογικό κατάστιχο του 1474 με την ονομασία Makrihor. Σύμφωνα με το κατάστιχο, είχε 25 σπίτια. Τον Σεπτέμβριο του 1822, κατά τη διάρκεια της επανάστασης του 1821, στο Μακρυχώρι έλαβε χώρα εμφύλια διαμάχη.
Απογραφές πληθυσμού
Η πορεία του πληθυσμού σύμφωνα με τις απογραφές:
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
200 Δυναμένη
Η Δυναμένη (Dynamene) είναι μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,26. Ανακαλύφθηκε το 1879 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από μία από τις 50 Νηρηίδες της ελληνικής μυθολογίας.
Φυσικά χαρακτηριστικά
Η μέση διάμετρος της Δυναμένης υπολογίσθηκε σε 128,36 χλμ. Ο φασματικός της τύπος είναι C (ανθρακούχος), ενώ το γεωμετρικό άλβεδό της είναι 0,0533. Η Δυναμένη περιστρέφεται γύρω από τον εαυτό της μία φορά κάθε περίπου 19 ώρες.
Εξωτερικοί σύνδεσμοι
Δυναμενη
Κοσμάς Μπαλάνος
Ο Κοσμάς Μπαλάνος (1731 - 1808) ήταν Έλληνας κληρικός, λόγιος και συγγραφέας, από τα Ιωάννινα.
Η ζωή του
Ήταν ένας από τους τέσσερις γιους του Μπαλάνου Βασιλόπουλου. Μορφώθηκε από τον πατέρα του και δίδαξε αρχικά σε σχολεία της Θεσσαλίας και της Θεσσαλονίκης. Το 1756 διαδέχτηκε τον πατέρα του στην σχολαρχία της σχολής Γκιούμα (ή Γκιόνμα) των Ιωαννίνων όπου και περέμεινε για μεγάλο χρονικό διάστημα (ως το 1799).Παράλληλα,το 1758 χειροτονήθηκε ιερέας. Ανέπτυξε ιδιαίτερη θρησκευτική και κοινωνική δράση που σε συνδυασμό με την διδασκαλία του εξασφάλισαν την καθολική εκτίμηση και αναγνώριση προς το πρόσωπο του, κυρίως από τους μαθητές του, πολλοί από τους οποίους διακρίθηκαν στα γράμματα και τις επιστήμες. Στην σχολή Γκιούμα τον διαδέχτηκε ο μικρότερος αδελφός του Κωνσταντίνος, και κατόπιν ο αδελφός του Αναστασιος. Ο άλλος αδελφός του Δημητριος δίδασκε σε ένα σχολείο της Μολδοβλαχίας. Όταν πέθανε ο Αναστάσιος διαδέχτηκε το σχολείο ο Γρηγοράκος, γιος του Δημητρίου, μέχρι το 1820 όταν το σχολείο και η υπέροχη βιβλιοθήκη του κάηκε στη φωτιά που έβαλε ο Αλή Πασας.
Σύμφωνα με την διαθήκη του αδελφού του Αναστάσιου Μπαλάνου, ο Κόσμας δεν ήταν παντρεμένος και δεν είχε παιδιά, μόνο ο αδελφός τους Δημήτριος Μπαλάνος, που έζησε στη Μολδαβία, είχε απογόνους και κληροδότησε το σχολείο στον γιο του Γρηγόρασκο. Ο Κόσμας έχει αναφερθεί ως πατέρας του Αριστείδη, του Σπυρίδωνος και του Σιμου αλλά και οι τρεις γεννήθηκαν μετά το θάνατό του.
Το έργο του
Ο Κοσμάς Μπαλάνος συνέγραψε θεολογικά και επιστημονικά έργα. Πολλά από τα έργα του τυπώθηκαν με δαπάνη των αδελφών Ζωσιμάδων.
Ορισμένα είναι: Πολλές από τις συγγραφές του (μερικές από αυτές ήταν εθνικού περιεχομένου) έμειναν ανέκδοτες και δυστυχώς χάθηκαν οριστικά όταν η βιβλιοθήκη της σχολής Γκιούμα κάηκε, επί Αλή Πασά.
Περαιτέρω μελέτη
Κατηγορία:Έλληνες μαθηματικοί Κατηγορία:Παιδαγωγοί
Β2΄ Εκλογική περιφέρεια Δυτικού Τομέα Αθηνών
Η Β2' Εκλογική Περιφέρεια Δυτικού Τομέα Αθηνών είναι μία από τις εκλογικές περιφέρειες του νομού Αττικής και μία από τις τέσσερις στις οποίες διαιρείται η πρώην Νομαρχία Αθηνών.
Στις 12 Ιουλίου 2018 υπερψηφίστηκε, μέσω του Κλεισθένη 1, από την Βουλή και θα ισχύσει από τις επόμενες βουλευτικές εκλογές (η διεξαγωγή τους θα γίνει εντός του 2019) η κατάτμηση της Β'Αθηνών σε τρεις περιφέρειες, μία εκ των οποίων είναι η ως άνω Β2' Εκλογική Περιφέρεια του Δυτικού Τομέα της Αθήνας.
Η Β2' Εκλογική Περιφέρεια Δυτικού Τομέα Αθηνών αποτελείται από τους κάτωθι Δήμους: Δήμος Περιστερίου, Ιλίου, Αιγάλεω, Αγίων Αναργύρων - Καματερού, Πετρούπολης, Χαϊδαρίου και Αγίας Βαρβάρας.
Εθνικές Εκλογές
Ευρωεκλογές
Παραπομπές
Αθηνων Β2
Armstrong Whitworth Atlas
Το Atlas ήταν βρετανικό μονοκινητήριο διπλάνο, σχεδιασμένο και κατασκευασμένο από την Armstrong Whitworth Aircraft. Υπηρέτησε ως αεροσκάφος στρατιωτικής συνεργασίας με την Βρετανική Βασιλική Αεροπορία τις δεκαετίες του 1920 και 1930, ενώ υπήρξε το πρώτο αεροσκάφος ειδικά σχεδιασμένο για αποστολές στρατιωτικής συνεργασίας που υπηρέτησε με τη RAF.
Εξέλιξη
Το Armstrong Whitworth Atlas σχεδιάστηκε από μία ομάδα με επικεφαλής τον Τζων Λόιντ (John Lloyd), αρχισχεδιαστή της Armstrong Whitworth Aircraft, με σκοπό να αντικαταστήσει τα DH.9A και Bristol Fighter σε αποστολές στρατιωτικής συνεργασίας της RAF, εξελισσόμενο παράλληλα με τα παρόμοια Armstrong Whitworth Ajax και Armstrong Whitworth Aries και σύμφωνα με τις προδιαγραφές 20/25.
Το πρωτότυπο Atlas, με νηολόγιο G-EBLK κατασκευάστηκε με ιδιωτική προτοβουλία της Armstrong Whitworth και πέταξε πρώτη φορά στις 10 Μαΐου 1925. Στη συνέχεια παραδόθηκε στη Μονάδα Δοκιμών Αεροσκαφών και Οπλισμού (Aeroplane and Armament Experimental Establishment - A & AEE), στο Μάρτλεσχαμ Χήθ, όπου αξιολογήθηκε απέναντι στα Bristol Boarhound, de Havilland Hyena, Vickers Vespa και Shorts Chamois. Αποδείχθηκε ανώτερο από τους ανταγωνιστές του, έχοντας καλύτερες επιδόσεις και πτητικά χαρακτηριστικά και προτάθηκε για παραγωγή.
Παρόλο που οι επιδόσεις του ήταν γενικά καλές, το πρωτότυπο δεν μπορούσε να εκτελέσει κλειστές στροφές και αυτό είχε ως αποτέλεσμα τον επανασχεδιασμό του, με την τοποθέτηση μεταλλικών, οπισθοκλινών, πτερύγων. Στις επακόλουθες δοκιμές αποδείχθηκε ότι το Atlas είχε χάσει τα καλά πτητικά χαρακτηριστικά του, παρουσιάζοντας επικίνδυνα χαρακτηριστικά απώλειας στήριξης. Όμως το Atlas είχε ήδη παραγγελθεί και, μετά από μία σειρά ατυχημάτων κατά τη διάρκεια προσαπογειώσεων τους πρώτους μήνες του σε υπηρεσία, τροποποιήθηκε με την τοποθέτηση αυτόματων πτερυγίων στο χείλος των πτερύγων (slats) και αυξημένη οπισθόκλιση των πτερύγων, βελτιώνοντας τα πτητικά του χαρακτηριστικά.
Η έκδοση παραγωγής του Atlas διέθετε μεταλλική σωληνωτή άτρακτο, καλυμμένη με ύφασμα και οπισθοκλινείς μεταλλικές πτέρυγες. Υπήρχε, επίσης, η δυνατότητα τοποθέτησης αγκίστρου κάτω από την άτρακτο για τη λήψη μηνυμάτων από το έδαφος και μπορούσε να μεταφέρει φορτίο βομβών 460 λιβρών κάτω από τις πτέρυγες.
Επιχειρησιακή ιστορία
Η πρώτη παρτίδα 37 αεροσκαφών παραγγέλθηκε το 1927 και εισήλθε σε υπηρεσία με τις 13η και 26η μοίρες της RAF τον ίδιο χρόνο. Με την επίλυση των προβλημάτων στα πτητικά χαρακτηριστικά του, το Atlas αποδείχθηκε ιδανικό για τον ρόλο του αεροσκάφους στρατιωτικής συνεργασίας, υπηρετώντας τόσο εντός της Μεγάλης Βρετανίας όσο και στο εξωτερικό, με τη 208η Μοίρα, η οποία υπήρξε η πρώτη που χρησιμοποίησε το Atlas εκτός Βρετανίας, αντικαθιστώντας με αυτό τα Bristol Fighter στην Αίγυπτο το 1930.
Το Atlas χρησιμοποιήθηκε επίσης σε ρόλους αεροσκάφους επικοινωνίας καθώς και ως προκεχωρημένο εκπαιδευτικό, με την κατασκευή 175 αεροσκαφών με διπλά χειριστήρια ελέγχου.
Το Atlas υπηρέτησε ως αεροσκάφος στρατιωτικής συνεργασίας μέχρι την αντικατάστασή του από το Hawker Audax, μία έκδοση του Hawker Hart, με τελευταία επιχειρησιακή Μοίρα την 208η, η οποία το απέσυρε το 1935. Επίσης, αντικαταστάθηκε ως προκεχωρημένο εκπαιδευτικό το 1935 από την εκπαιδευτική έκδοση του Hawker Hart.
Τέσσερα εκπαιδευτικά Atlas με πολιτικό νηολόγιο χρησιμοποιήθηκαν από την Air Service Training Ltd για προκεχωρημένη εκπαίδευση, τα οποία με τη σειρά τους αποσύρθηκαν το 1938.
Αμερικανικό Όπεν
Το Αμερικανικό Όπεν (αγγλικά: United States Open Tennis Championships ή U.S. Open) είναι ένα από τα τέσσερα συνολικά τουρνουά Γκραν Σλαμ στην αντισφαίριση, το τελευταίο χρονικά κατά τη διάρκεια της χρονιάς, το οποίο διοργανώνεται στις Ηνωμένες Πολιτείες από την Ομοσπονδία Αντισφαίρισης των Ηνωμένων Πολιτειών (United States Tennis Association - USTA).
Armstrong Whitworth Atlas
Το Atlas σε Ελληνική υπηρεσία
Το 1928 παραγγέλθηκαν δύο Atlas για λογαριασμό της Ελληνικής Ναυτικής Αεροπορίας, τα οποία έφτασαν στην Ελλάδα τον Ιούλιο του 1929. Παράλληλα, κατασκευάστηκαν, κατόπιν αδείας, δέκα ακόμα αεροσκάφη στο Εργοστάσιο Αεροσκαφών Φαλήρου. Τα Ελληνικά Atlas διέφεραν από τα αντίστοιχα Βρετανικά, καθώς είχαν ξύλινη δομή πτερύγων, δεν έφεραν slats, ενώ οι κινητήρες Jaguar είχαν τροποποιηθεί με την τοποθέτηση κιβωτίου υποπολλαπλασιασμού των στροφών και μεγαλύτερες έλικες.
Αμερικανικό Όπεν
Το Αμερικανικό Όπεν αποτελεί εξέλιξη της παλαιότερης διοργάνωσης του Εθνικού Πρωταθλήματος Ηνωμένων Πολιτειών (U.S. National Championship), το οποίο διεξήχθη για πρώτη φορά το 1881.. Το 1968 απέκτησε το χαρακτήρα του ανοιχτού πρωταθλήματος (open), επιτρέπει δηλαδή τη συμμετοχή σε κοινή διοργάνωση τόσο επαγγελματιών όσο και ερασιτεχνών αθλητών.
Το τουρνουά διεξάγεται στα τέλη Αυγούστου με αρχές Σεπτεμβρίου και διαρκεί δύο εβδομάδες. Από το 1978 το τουρνουά διεξάγεται στις εγκαταστάσεις του USTA Billie Jean King National Tennis Center, στη Νέα Υόρκη, σε γήπεδα με επιφάνεια από ακρυλικό. Περιλαμβάνει 5 κύρια πρωταθλήματα (απλά ανδρών και γυναικών και διπλά ανδρών, γυναικών και μικτών ζευγαριών) καθώς και έναν αριθμό επιμέρους πρωταθλημάτων.
Armstrong Whitworth Atlas
Τεχνικά χαρακτηριστικά
Πηγή:
Εξωτερικοί σύνδεσμοι
A A A A A A Atlas
Αμερικανικό Όπεν
Το Αμερικανικό Όπεν του 2020 διεξήχθη χωρίς θεατές λόγω της πανδημίας COVID-19. Το 2020 τον τίτλο στο απλό στους άνδρες τον κατέκτησε ο Αυστριακός Ντόμινικ Τιμ και στις γυναίκες η Γιαπωνέζα Ναότο Καν.
Εξωτερικοί σύνδεσμοι
Αμερικαν
Ralf-Stetysz
Η Ralf-Stetysz ήταν η μάρκα μιας από τις πρώτες πολωνικές αυτοκινητοβιομηχανίες, που ξεκίνησε την λειτουργία της στη Γαλλία και μεταφέρθηκε στην Πολωνία τη δεκαετία του 1920.
Ίδρυση
Δημιουργήθηκε το 1924, όταν ο Κόμης Στεφάν Τίσκιεβιτς, εφευρέτης και μηχανικός, ξεκίνησε μια μικρή αυτοκινητοβιομηχανία με το όνομα «Automobiles Ralf Stetysz» στη Μπουλόν-Μπιγιανκούρ κοντά στο Παρίσι. Το όνομα ήταν ένα πολωνικό αρκτικόλεξο με το όνομα "Rolniczo Automobilowo-Lotnicza Fabryka Stefana Tyszkiewicza" - "Γεωργικό-Αυτοκινηστικό-Αεροπορικό Εργοστάσιο του Στεφάν Τίσκιεβιτς"). δεξιά|μικρογραφία|Ένα αυτοκίνητο Stetysz και ο Στεφάν Τίσκιεβιτς (1926). δεξιά|μικρογραφία|Επίσημη διαφήμιση των αυτοκινήτων Stetysz.
Ο Τίσκιεβιτς σχεδίασε διάφορα πρωτότυπα, ανασχεδιάζοντας σε μεγάλο βαθμό τα σύγχρονα γαλλικά σχέδια αυτοκινήτων, αλλά καλύτερα προσαρμοσμένα για τους πολωνικούς δρόμους της τότε εποχής. Ένα ενιαίο πρωτότυπο ολοκληρώθηκε, με ενισχυμένη ανάρτηση, διαφορικό κλειδώματος και ισχυρό κινητήρα Continental. Παρουσιάστηκε στην Έκθεση Αυτοκινήτου του 1926 και του 1927 στο Παρίσι, όπου έλαβε θετικές κριτικές ως ένα καλό «αποικιακό αυτοκίνητο». Το πρωτότυπο αποδείχθηκε ενδιαφέρον και το 1927 ο Τίσκιεβιτς μπόρεσε να εξασφαλίσει συνεργασία με την εταιρεία Κ. Rudzki i S-ka με έδρα τη Βαρσοβία για να ξεκινήσει την μαζική παραγωγή υπό την επωνυμία Stetysz. Η εταιρεία παρήγαγε όλα τα μηχανικά μέρη και συναρμολόγησε τα οχήματα, ενώ το αμάξωμα κατασκευαζόταν από την Plage i Laśkiewicz της αεροναυτικής εταιρείας Lublin.
Μοντέλα παραγωγής
Τελικά, η Ralf-Stetysz κυκλοφόρησε δύο μοντέλα για το 1929, με διαφορετικό κινητήρα, και τα δύο διαθέσιμα σε διάφορες εκδοχές αμαξώματος:
Η αρχική παρτίδα των 200 αυτοκινήτων των δύο μοντέλων αποδείχτηκε ανθεκτική και οι πωλήσεις τους φάνηκαν πολλά υποσχόμενες. Τα αυτοκίνητα παρουσιάστηκαν στη Διεθνή Έκθεση του Πόζναν και διατέθηκαν στο εμπόριο ως «το πρώτο αυτοκίνητο που κατασκευάστηκε στην Πολωνία» και ως ένα όχημα «ιδανικό για κακούς δρόμους». Το αυτοκίνητο συμμετείχε σε πολυάριθμα ράλλυ, μεταξύ των οποίων και το Ράλι του Μόντε Κάρλο το 1929, όπου ξεκίνησε πολύ καλά, φτάνοντας πρώτο στο Παρίσι. Ωστόσο, κοντά στη Λυών, ο συνοδηγός αρρώστησε και έπρεπε να γίνει εισαχθεί στο νοσοκομείο, κάτι που κόστισε τόσο πολύ χρόνο ώστε το αυτοκίνητο υποχρεώθηκε να αποχωρήσει από τον αγώνα.
Στις 11 Φεβρουαρίου 1929, το εργοστάσιο Stetysz της Βαρσοβίας κάηκε εντελώς από πυρκαγιά, μαζί με ορισμένα ήδη ολοκληρωμένα οχήματα που αναμενόταν η παράδοση τους. Ο Τίσκιεβιτς ήθελε να ανοικοδομήσει το εργοστάσιο, αλλά η κίνηση εμποδίστηκε από τους μετόχους της K. Rudzki & S-ka, μια εταιρεία που ειδικεύεται κυρίως στην κατασκευή γεφυρών. Τελικά, ο Στεφάν Τίσκιεβιτς παραιτήθηκε από τον εαυτό του για να διακόψει τη δική του μάρκα και επικεντρώθηκε στην εισαγωγή και παραγωγή, με άδεια, των μοντέλων της Fiat και της Mercedes-Benz.
Lockheed F-117 Nighthawk
Το Lockheed F-117 Nighthawk είναι ένα μονοθέσιο δικινητήριο αεροσκάφος τεχνολογίας στέλθ κατασκευασμένο στις ΗΠΑ από την εταιρεία Lockheed(τώρα Lockheed Martin). Η πρωτη του πτήση πραγματοποιήθηκε στις 18 Ιουνίου 1981 ενώ στις 22 Απριλίου 2008 τελικά αποσύρθηκε. Το αεροπλάνο σχεδιάστηκε από τον κλάδο προηγμένων αεροναυτικών ερευνών της Lockheed, Skunk Works.
Το αεροσκάφος είχε μείνει κρυφό για πολλά χρόνια μέχρι το 1991 όπου και συμμετείχε στον Πόλεμο του Κόλπου. Το 2008 αποφασίστηκε η απόσυρσή του ώστε να δώσει την θέση του στο F-22 Raptor και στο επερχόμενο F-35 Lightning II.
Στέλθ
Το αεροσκάφος F-117 Nighthawk είναι γνωστό στον κόσμο λόγω της τεχνολογίας στελθ με την οποία και είχε φτιαχτεί. Ήταν το πρώτο αεροπλάνο της πρώτης γενειάς στέλθ. Το βασικό χαρακτηριστικό του αεροπλάνου ήταν ότι μείωνε το στίγμα που έστελνε στα αντίπαλα ραντάρ, έτσι και ήταν αρκετα δύσκολο να εντοπιστεί.
Σημαντικό ρόλο σε αυτό έπαιξε ο σχεδιασμός του. Ο σχεδιασμός του αποτελείται από πολλές αμβλείες γωνίες και έτσι προκαλούσαν διάθλαση στο ίχνος του ραντάρ ενώ και η τοποθέτηση των κινητήρων πάνω από τα φτερά μείωνε τις αντανακλάσεις. Άλλο ένα χαρακτηριστικό είναι η μεγαλη απορροφητικότητα που είχε.
Αυτά τα χαρακτηριστικά πρόσφεραν στο αεροσκάφος ενα μεγάλο πλεονέκτημα αν και αεροδυναμικά το καθιστούσαν αρκετά ασταθές. Αυτό και το μεγάλο κόστος συντήρησης του αεροσκάφους το οδήγησαν στην απόσυρση το 2009.
Αποστολές
Η πρωτη αποστολή του F-117 Nighthawk ήταν το 1989 στον Παναμά όπου και 2 αεροσκάφη έριξαν 2 βόμβες στο αεροδρόμιο του Rio Hato.
Η δεύτερη και πιο μεγάλη αποστολή ήταν το 1991 όπου και συμμετείχε στον Πόλεμο του Κόλπου. Η επιτυχία ηταν αρκετά μεγάλη μιας και κατάφερε να χτυπήσει περισσότερους από 1600 στόχους.
Απωλειες
Το F-117 στα 28 χρόνια υπηρεσίας κατάφεραν να το καταρρίψουν μόνο μια φορά στον πολεμο της Γιουγκοσλαβίας στις 27 Μαρτίου 1999. Οι Γιουγκοσλάβοι κατάφεραν να το εντοπίσουν χρησιμοποιώντας παλμούς μεγαλύτερης διάρκειας κάτι που το κατέστησαν ορατό στα ραντάρ.
Εξωτερικοί σύνδεσμοι
Κατηγορία:Βομβαρδιστικά αεροσκάφη F-117 Κατηγορία:Αεριωθούμενα στρατιωτικά αεροσκάφη
Τομπίας Φερχέχτ
Ο Τομπίας Φερχέχτ (φλαμανδικά: Tobias Verhaecht (1561–1631) ήταν Φλαμανδός ζωγράφος, ο οποίος ασχολήθηκε κυρίως με την τοπιογραφία. Το ύφος του ήταν αυτό του μανιεριστικού "παγκόσμιου τοπίου", το οποίο ανέπτυξαν καλλιτέχνες όπως οι Γιοάχιμ Πατινίρ και Πίτερ Μπρίγκελ ο πρεσβύτερος.
Βιογραφία
Ο Φερχέχτ γεννήθηκε στην Αμβέρσα. Δεν είναι σαφές από ποιον εκπαιδεύτηκε. Προ του 1590 ταξίδεψε στην Ιταλία και πρωτοεργάστηκε στη Φλωρεντία, όπου ο Φραγκίσκος Α΄ των Μεδίκων, μέγας Δούκας της Τοσκάνης έγινε πάτρονάς του. Στη συνέχεια πήγε στη Ρώμη, όπου δραστηριοποιήθηκε ως ζωγράφος τοπίων σε τοιχογραφίες. Επιστρέφοντας στην Αμβέρσα έγινε μέλος στη Συντεχνία του Αγίου Λουκά της πόλης το 1590-91. Νυμφεύτηκε τη Σουζάννα φαν Μόκενμπορχ, εγγονή του πατριού του Πέτερ Πάουλ Ρούμπενς και εξαδέλφου της μητέρας του. Μετά τον θάνατο της πρώτης συζύγου του το 1595, νυμφεύτηκε εκ νέου το επόμενο έτος. Ο Φερχέχτ ήταν μέλος της τοπικής Συντεχνίας των Ρητόρων και συνέγραψε μια κωμωδία για λογαριασμό της το 1620.
Ήταν ο πρώτος δάσκαλος του Πέτερ Πάουλ Ρούμπενς, ο οποίος σπούδασε μαζί του γύρω στα 1592. Ανάμεσα στους άλλους μαθητές του περιλαμβάνονται οι Βίλλεμ φαν Χεχτ, Ζακ Μπάκερεελ, Χέιρερτ φαν Μπέιμελ, Κορνέλις Μπολ, Πίτερ φαν ντεν Χεκ και Άμπραχαμ Ματτάισσενς.
Έργο
Ο Φερχέχτ ειδικευόταν στα τοπία και δημιούργησε και ορισμένες παραλλαγές του Πύργου της Βαβέλ. Τα τοπία του ακολουθούσαν το παραδοσιακό ύφος της παγκόσμιας τοπιογραφίας, που είχε αναπτυχθεί κατά το πρώτο ήμισυ του 16ου αιώνα από τον Γιοάχιμ Πατινίρ και έφτασε στο απόγειό της με τον Πίτερ Μπρίγκελ τον πρεσβύτερο. Τα τοπία του απεικονίζουν φανταστικά βουνά που χαρακτηρίζονται από βραχώδεις κορυφές, ιδωμένες από υψηλό σημείο θέασης και τυπικά περιλαμβάνουν μια βιβλική ή μυθολογική σκηνή. Το έργο του μοιάζει πολύ σε ύφος με την ομάδα 12 χαρακτικών μεγάλων τοπίων που εξέδωσε ο Χιερόνυμους Κοκ από σχέδια του Πίτερ Μπρίγκελ του πρεσβύτερου. Τα τοπία του δεν ήταν τελείως επιλήσμονα σε σχέση με το έργο των Γιόος ντε Μόμπερ και Χίλλις φαν Κόνινξλοο, που εξέλισσαν μια πιο ρεαλιστική και από κοντά προσέγγιση της τοπιογραφίας και υιοθέτησε ορισμένα από τα χαρακτηριστικά τους.
Ορισμένα από τα τοπία του Φερχέχτ έγιναν χαρακτικά. Συνεργάστηκε με άλλους καλλιτέχνες της πόλης, όπως οι Γιαν Μπρίγκελ ο πρεσβύτερος, Φρανς Φράνκεν ο νεότερος, Σεμπάστιαν Φρανξ και Ζιλλίς Κουανιέ, οι οποίοι ζωγράφιζαν τις μορφές στα τοπία του.
Εξωτερικοί σύνδεσμοι
Κατηγορία:Φλαμανδοί ζωγράφοι
Γιώργος Δενδρινός
Ο Γιώργος Δενδρινός (Νεοχώρι Κεφαλονιάς 1904 - Αθήνα, 26 Αυγούστου 1938) ήταν Έλληνας διηγηματογράφος και ποιητής. Ήταν αυτοδίδακτος, λαϊκός λογοτέχνης, που χρονικά κατατάσσεται στη «γενιά του '30».
Βιογραφία
Ο Δενδρινός γεννήθηκε το 1904 στην Κεφαλονιά, στο «Νιοχώρι», όπως ο ίδιος ανέφερε, «ένα μικρό χωριό» του νησιού, με «[λ]ιγοστούς ανθρώπους». Εγκατέλειψε το σχολείο νωρίς, πηγαίνοντας μόνο μέχρι την τετάρτη τάξη του Δημοτικού. Ορθογραφία δεν ήξερε και την έμαθε αργότερα μόνος του, όταν ήταν 20 χρονών, και μορφώθηκε με προσωπική μελέτη και προσεκτικά διάβασματα μεταφράσεων ξένων συγγραφέων, κυρίως Ρώσων και Γάλλων. Επίσης, μαθήτευσε για λίγο καιρό σε νυχτερινό σχολείο για άπορα παιδιά του φιλολογικού συλλόγου «Παρνασσός».
Δημοσιεύσεις και εκδόσεις
Ο Δενδρινός όσο ζούσε δεν δημοσίευσε πολλά έργα. Το πρώτο του διήγημα δημοσιεύτηκε το 1929 από τον Κωστή Μπαστιά στα Ελληνικά Γράμματα, μολονότι λίγο πριν, είχε αποτύχει, σύμφωνα με τα λόγια του, «παταγωδώς» στο συγγραφικό διαγωνισμό διηγήματος του ίδιου περιοδικού, στο οποίο είχε πρωτεύσει ο Γιάννης Σκαρίμπας. Ωστόσο, ένα χρόνο πριν είχε λάβει βραβείο για διήγημά του σε ανάλογο διαγωνισμό από το περιοδικό Φαντάζιο., ενώ είχε συμμετάσχει χωρίς επιτυχία και σε αντίστοιχο διαγωνισμό του «Παρνασσού». Κείμενά του δημοσιεύτηκαν και στα περιοδικά Νέα Εστία και Νεοελληνικά Γράμματα. Στα Ελληνικά Γράμματα εργαζόταν εκείνη την εποχή ως διορθωτής ο Γ. Κοτζιούλας, ο οποίος εντυπωσιάστηκε από τα κείμενα και τη γραφή του Δενδρινού και τον στήριξε αργότερα στη συγγραφική και εκδοτική του προσπάθεια, γράφοντας την εισαγωγή στη νουβέλα Ο Μαμμούθ το 1937 (Εκδόσεις Γκοβόστη), το πιο αναγνωρίσιμο μάλλον γραπτό του Δενδρινού.
Πέρα από τον Μαμμούθ, ο Δενδρινός τύπωσε όσο ήταν στη ζωή μόνο ένα βιβλίο, το Ο άνθρωπος που τα δέχονταν όλα (συλλογή διηγημάτων, Εκδόσεις Γκοβόστη, 1933), ενώ λίγο μετά το θάνατό του κυκλοφόρησε, από το περιοδικό Νεοελληνικά Γράμματα και με πρόλογο του Κοτζιούλα, ο τόμος Ενώ χτυπάν οι 12, με επιλογή από ποιήματά του. H, σύμφωνα με το ίδιο το Δενδρινό, χιουμοριστική νουβέλα, με υπόθεση πραγματικοφανταστική με τίτλο Ιχώρ πρωτοδημοσιεύτηκε το 1993, σε επιμέλεια του Βαγγέλη Σακάτου (Εκδόσεις Δελφίνι), ενώ διάφορα γραπτά του, ανάμεσά τους θεατρικά έργα και δοκίμια, παραμένουν ανέκδοτα. Ορισμένα από τα ανέκδοτα κείμενα του συγγραφέα συμπεριελήφθησαν σε μεταγενέστερους τόμους με επανεκδόσεις δημοσιευμένων διηγημάτων του, όπως τα O άνθρωπος που τα δεχόταν όλα το 1981 (Εκδόσεις Κείμενα) σε επιμέλεια του Φίλιππου Βλάχου και Ειρήνη ημίν το 1988 (Εκδόσεις Στιγμή) σε επιμέλεια του Ε.Χ. Γονατά. Το 2004, ο τότε Δήμος Ερίσου, στον οποίον υπαγόταν το γενέθλιο χωριό του Δενδρινού, χρηματοδότησε την ανατύπωση της έκδοσης του «Δελφινιού» του 1993, με αφορμή την επέτειο των εκατό χρόνων από τη γέννησή του και στο πλαίσιο σχετικών εκδηλώσεων μνήμης του συγγραφέα από διάφορους τοπικούς φορείς της Κεφαλονιάς.
Αποτίμηση
Ο πρόωρος θάνατός του άφησε ανολοκλήρωτο το συγγραφικό έργο του και το έριξε στη λησμονιά για πολλά χρόνια, παρόλο που, όπως έχει σημειώσει ο γνωστός λογοτέχνης Φίλιππος Δρακονταειδής, τα νεωτερικά στοιχεία της γραφής του υπό άλλες -ευρύτερες κοινωνικές και λογοτεχνικές- συνθήκες θα μπορούσαν να είχαν συντελέσει στην εγκαιρότερη αναγνώρισή του.
Εξωτερικοί σύνδεσμοι
Κατηγορία:Έλληνες διηγηματογράφοι Κατηγορία:Νεοέλληνες ποιητές Κατηγορία:Γενιά του ’30
Ο Χάρι Πότερ και η Κάμαρα με τα Μυστικά
Ο Χάρι Πότερ και η Κάμαρα με τα Μυστικά (Harry Potter and the Chamber of Secrets) είναι το δεύτερο από τα εφτά βιβλία της επιτυχημένης και δημοφιλούς σειράς μυθιστορημάτων Χάρι Πότερ της Τζ. Κ. Ρόουλινγκ, με ήρωα το νεαρό μάγο Χάρι Πότερ. Το βιβλίο εκδόθηκε πρώτη φορά στα Αγγλικά στις 2 Ιουλίου 1998 στις ΗΠΑ και ένα μήνα μετά εκδόθηκε στο Ηνωμένο Βασίλειο από τον εκδοτικό οίκο Bloomsbury Publishing Plc στο Λονδίνο και μεταφέρθηκε στην ομώνυμη ταινία. Στην Ελλάδα κυκλοφόρησε τον Ιούνιο του 1999 από τις εκδόσεις Ψυχογιός. Παγκοσμίως το βιβλίο έχει πουλήσει παραπάνω από 60 εκατομμύρια αντίτυπα.
Οπισθόφυλλο
Το καλοκαίρι πέρασε και μαζί και οι βαρετές διακοπές με τους θείους. Ο Χάρι επιστρέφει στη Σχολή "Χόγκουαρτς" και ξαναβρίσκει τους φίλους του, τον Ρον και την Ερμιόνη. Ωστόσο, κάτι παράξενο και επικίνδυνο συμβαίνει. Ο Χάρι ακούει φωνές που τον απειλούν και οι συμμαθητές του δεν ξέρουν από πού να φυλαχτούν. Στον τοίχο εμφανίζεται μια μυστηριώδης επιγραφή: ''Η Κάμαρα με τα Μυστικά άνοιξε. Φυλαχτείτε!'' Ποιος κρύβεται πίσω από όλα αυτά; Ποιο φοβερό εχθρό πρέπει να αντιμετωπίσει και πάλι ο Χάρι; Θα καταφέρει να σώσει τον εαυτό του και τους φίλους του;
Η περίφημη Αγγλίδα συγγραφέας μάς χαρίζει το δεύτερο συναρπαστικό βιβλίο της σειράς των περιπετειών του Χάρι Πότερ. Είναι ένα βιβλίο πρωτότυπο, απολαυστικό, αστείο και διασκεδαστικό, ένα βιβλίο αλλιώτικο από τ' άλλα. Μικροί και μεγάλοι θα λατρέψουν τον πανέξυπνο ήρωα με τα γυαλάκια και θα ζηλέψουν την υπέροχη μαθητική ζωή στη Σχολή "Χόγκουαρτς".
Πλοκή
Ο Χάρι ξοδεύει ένα άλλο άθλιο καλοκαίρι με μόνη την οικογένειά του, τους Ντάρσλι. Κατά τη διάρκεια ενός πάρτι που κάνουν η θεία και ο θείος του Χάρι, ο Ντόμπι, ένα σπιτικό ξωτικό, εμφανίζεται στο υπνοδωμάτιο του Χάρι, προειδοποιώντας τον ότι εάν επιστρέψει στο Χόγκουαρτς, τρομερά πράγματα θα συμβούν. Ο Χάρι τον αγνοεί και ο Ντόμπι, για να διασφαλίσει ότι δεν θα επιστρέψει στο Χόγκουαρτς, φέρνει τον όλεθρο στην κουζίνα, εξαγριώνοντας τους Ντάρσλι, που θυμώνουν και φυλακίζουν τον Χάρι. Ο Χάρι σώζεται από τον φίλο του, Ρον Ουέσλι, και τους αδελφούς του, Φρεντ και Τζορτζ, και μαζί πετούν με το ιπτάμενο αυτοκίνητο των γονιών τους στο σπίτι των Ουέσλι, όπου ο Χάρι περνά το υπόλοιπο καλοκαίρι του.
Μετά από το ταξίδι του για πρώτη φορά με τη μαγική σκόνη, ο Χάρι καταλήγει κατά λάθος στην Αδιέξοδο Αλέα, δηλαδή στο τμήμα της Διαγωνίου Αλέας με τις σκοτεινές τέχνες. Ευτυχώς, συναντά τον φίλο του Χάγκριντ, ο οποίος κατεβαίνει εκεί για να αγοράσει απωθητικό για γυμνοσάλιαγκες, και τον καθοδηγεί με ασφάλεια πίσω στη Διαγώνιο Αλέα για να ψωνίσετε τα σχολικά του είδη. Μαζί με τους Ουέσλι και την καλύτερη φίλη του, Ερμιόνη Γκρέιντζερ, ο Χάρι συναντά τον Γκιλντρόι Λόκχαρτ, έναν εγωκεντρικό και διάσημο μάγο που απέκτησε φήμη για την αντιμετώπιση πολυάριθμων σκοτεινών πλασμάτων και που αποκαλύπτεται ότι θα είναι ο νέος της καθηγητής Άμυνας Εναντίον των Σκοτεινών Τεχνών στο Χόγκουαρτς. Λίγο μετά τη συνάντηση με τον Λόκχαρτ, υπάρχει μια αντιπαράθεση μεταξύ της παρέας και του Ντράκο Μαλφόι και του πατέρα του, Λούσιους.
Στην αρχή του σχολικού έτους, οι Ουέσλι και ο Χάρι αναχωρούν με Harry για τον σταθμό του Κινγκς Κρος, αλλά κατά την άφιξή τους, ο Χάρι και ο Ρον ανεξήγητα δεν μπορούν να περάσουν μέσα από τη μυστική είσοδο στην πλατφόρμα 9 ¾, και έτσι αποφασίζουν να πετάξουν στο Χόγκουαρτς στο αυτοκίνητο των Ουέσλι αντ 'αυτού. Τα πράγματα γίνονται επικίνδυνα όταν ο Ρον χάνει τον έλεγχο του αυτοκινήτου και το αυτό πέφτει από τον ουρανό σε μια ιτιά που δέρνει, ένα δέντρο που επιτίθεται σε όποιον το πλησιάζει. Ο Ρον και ο Χάρι ξεφεύγουν από το δέντρο, αλλά το ραβδί του Ρον σπάει και το αυτοκίνητο οδηγεί μόνο του μακριά στο απαγορευμένο δάσος. Στη συνέχεια, τα αγόρια λαμβάνουν τιμωρία από την καθηγήτρια ΜακΓκόναγκαλ. Την επόμενη μέρα, ο Ρον λαμβάνει έναν εξάψαλμο από τη μητέρα του, Μόλι Ουέσλι, η οποία τον απειλεί ότι θα τον πάρει πίσω στο σπίτι αν ξανακάνει κακό.
Ο Λόκχαρτ αποδεικνύεται ότι είναι αναρμόδιος δάσκαλος, που νοιάζεται περισσότερο με την επίδειξη της προσωπικότητάς του παρά με τη διδασκαλία. Ενώ ο Χάρι κάνει την τιμωρία του στο γραφείο του Λόκχαρτ, ακούει παράξενες φωνές που μόνο αυτός μπορεί να ακούσει. Στο Χάλοουιν, η κυρία Νόρις, μια γάτα που ανήκει στον επιστάτη του σχολείου, βρίσκεται απολιθωμένη μπροστά σε έναν τοίχο, όπου αναγράφεται το παρακάτω μήνυμα: "Η Κάμαρα με τα Μυστικά έχει ανοίξει. Εχθροί του κληρονόμου φυλαχτείτε." Ο Χάρι, ο Ρον και η Ερμιόνη ανακαλύπτουν ότι ένας από τους ιδρυτές του Χόγκουαρτς, ο Σαλαζάρ Σλίθεριν, είχε χτίσει κρυφά την Κάμαρα με τα Μυστικά, η οποία φημολογείται ότι περιέχει ένα τέρας που μόνο ο κληρονόμος του Σλίθεριν μπορεί να ελέγξει άμεσα. Ο Σλίθεριν αποδοκίμαζε το να δέχεται το Χόγκουαρτς μαγκλογεννημένους μάγους και μάγισσες (από γονείς μη-μάγους) και υποτίθεται ότι κατασκεύασε την Κάμαρα ώστε μια μέρα ο κληρονόμος του θα μπορούσε να εξαγνίσει το σχολείο από αυτούς. Υποψιαζόμενοι ότι ο εχθρός του Χάρι, ο Ντράκο Μαλφόι, είναι ο κληρονόμος του Σλίθεριν, οι τρεις φίλοι ξοδεύουν ένα μήνα στο αυτοσχέδιο εργαστήριό τους στις εγκαταλειμμένες τουαλέτες της Μυρτιάς που κλαίει παρασκευάζοντας το Πολυχημικό φίλτρο, που θα τους επιτρέψει για ένα σύντονο χρονικό διάστημα να πάρουν την όψη κάποιου άλλου.
Κατά τη διάρκεια ενός αγώνα Κουίντιτς, το χέρι του Χάρι σπάει επειδή τον κυνηγάει μια αφηνιασμένη μαύρη μπάλα. Εκείνο το βράδυ, καθώς ο Χάρι βρίσκεται στο κρεβάτι του νοσοκομείου, ο Ντόμπι εμφανίζεται και παραδέχεται ότι η ευθύνη είναι δική του για το περιστατικό της πλατφόρμας και για τη μαύρη μπάλα, και ισχυρίζεται ότι η επιθυμία του ήταν να μην πάει ο Χάρι στο Χόγκουαρτς. Ικετεύει τον Χάρι να φύγει από τη σχολή, επιμένοντας ότι είναι σε κίνδυνο, και αφήνει υπονοούμενα ότι η Κάμαρα με τα Μυστικά ξανα-άνοιξε. Λίγο μετά, ένας πρωτοετής φοιτητής, ο Κόλιν Κρίβι, δέχεται επίθεση και μαρμαρώνει, όπως η κυρία Νόρις. Με αφορμή αυτές τις επιθέσεις, ο Λόκχαρτ ξεκινά μια λέσχη μονομάχων. Κατά το πρώτο μάθημα, ο Χάρι μονομαχεί με τον Ντράκο, ο οποίος ρίχνει ένα φίδι που προσπαθεί να επιτεθεί σε ένα μαθητή του Χάφλπαφλ, τον Τζάστιν Φιντς-Φλέτσλι. Στην προσπάθειά του να το σταματήσει, ο Χάρι μιλάει άθελά του και ασυναίσθητα τη γλώσσα των φιδιών, τα ερπετικά. Η ξαφνική εμφάνιση αυτής της ικανότητάς του, η οποία επίσης χαρακτήριζε τον Σαλαζάρ Σλίθεριν σοκάρει τους πάντες, αφού υποδεικνύει ότι ο Χάρι θα μπορούσε να είναι ο κληρονόμος του Σλίθεριν. Λίγο αργότερα, ο Χάρι σκοντάφτει πάνω στο απολιθωμένο σώμα του Τζάστιν, ενώ δίπλα του έχει μαρμαρώσει και το φάντασμα Σχεδόν Ακέφαλος Νικ.
Τα Χριστούγεννα, ο Χάρι και ο Ρον, που μένουν στο Χόγκουαρτς, χρησιμοποιούν το Πολυχημικό φίλτρο και μεταμορφώνονται στους δυο κολλητούς φίλους του Μαλφόι, τον Κράμπε και τον Γκόιλ. Μιλώντας με τον Ντράκο στην αίθουσα αναψυχής του Σλίθεριν, ανακαλύπτουν ότι αυτός δεν είναι ο κληρονόμος του Σλίθεριν και ότι η Κάμαρα τελευταία φορά άνοιξε πενήντα χρόνια πριν. Μετά από λίγους ήσυχους μήνες, ο Χάρι βρίσκει ένα ημερολόγιο στις τουαλέτες της Μυρτιάς. Γράφει στο ημερολόγιο και αυτό του ανταποκρίνεται εμφανίζοντας το όνομα "Άντον Χερτ". Με την επικοινωνία με τον Χερτ γράφοντας στο ημερολόγιο, ο Χάρι ανακαλύπτει ότι ο Χερτ έπιασε και κατηγόρησε τον Χάγκριντ για το άνοιγμα της Κάμαρας με τα Μυστικά πενήντα χρόνια πριν. Λίγο καιρό αργότερα κάποιος εισβάλλει στον κοιτώνα του Χάρι και κλέβει το ημερολόγιο. Σαν να μην έφτανε αυτό, η Ερμιόνη και ένα κορίτσι από το Ράβενκλοου, η Πηνελόπη Κλιαργουότερ βρίσκονται μαρμαρωμένες. Ο Χάρι και ο Ρον σκοπεύουν να ανακρίνουν τον Χάγκριντ, αλλά προτού προλάβουν, αυτός κατηγορείται και πάλι για το άνοιγμα του Κάμαρα με τα Μυστικά και συλλαμβάνεται για να οδηγηθεί στη φυλακή Αζκαμπάν. Πριν ο Χάγκριντ συλληφθεί, δίνει έμμεσα μια εντολή στους δυο φίλους να ακολουθήσουν τις αράχνες. Οι αράχνες τους οδηγούν στο απαγορευμένο δάσος, όπου συναντούν τον Αραγκόγκ, μια γιγαντιαία αράχνη την οποία ο Χάγκριντ είχε μεγαλώσει στα κρυφά όταν ήταν μαθητής στο Χόγκουαρτς. Ο Αραγκόγκ τούς ενημερώνει ότι ο Χάγκριντ είναι αθώος, ότι το τέρας που σκότωσε το κορίτσι 50 χρόνια πριν δεν ήταν μια αράχνη και ότι το σώμα του κοριτσιού βρέθηκε σε μια τουαλέτα.
Ο Χάρι και ο Ρον ανακαλύπτουν ένα κομμάτι χαρτί που κρατούσε η Ερμιόνη όταν δέχθηκε επίθεση και ότι το τέρας που βρίσκεται στην Κάμαρα με τα Μυστικά είναι ένας Βασιλίσκος, δηλαδή ένα γιγαντιαίο φίδι που σκοτώνει όσους το κοιτούν κατάματα. Τα θύματα που μαρμάρωσαν δεν το είδαν κατάματα, αλλά μόνο μέσα από ένα μέσο ή είδαν μόνο την αντανάκλασή του. Ανακαλύπτουν επίσης ότι το Βασιλίσκος έχει χρησιμοποιήσει το σύστημα υδραυλικών του Χόγκουαρτς για να μετακινείται και ότι η είσοδος στην Κάμαρα είναι η βρίσκεται στην τουαλέτα της Μυρτιάς. Το τέρας παίρνει μαζί του στην Κάμαρα την αδερφή του Ρον, την Τζίνι. Ο Χάρι ανοίγει με ερπετικά την είσοδο της Κάμαρας. Μέσα στην Κάμαρα, βρίσκει το αναίσθητο σώμα της Τζίνι καθώς και τη σχεδόν φυσική μορφή του Χερτ, ο οποίος αποκαλύπτει ότι Ginny είχε επικοινωνία μαζί του γράφοντας στο ημερολόγιό του, επιτρέποντάς του να την ελέγχει και να την αναγκάζει να στέλνει τον Βασιλίσκο στους μαγκλογεννημένους. Η Τζίνι κατόπιν συνειδητοποίησε ότι το ημερολόγιο δεν ήταν αυτό που φαινόταν και προσπάθησε να το ξεφορτωθεί ρίχνοντάς το στις τουαλέτες της Μυρτιάς, αλλά το έκλεψε πίσω όταν είδε τον Χάρι με αυτό, επειδή φοβήθηκε ότι τα εγκλήματά της θα αποκαλυφθούν. Ο Χερτ στη συνέχεια ανάγκασε την Τζίνι να κατέλθει στην Κάμαρα, για να δελεάσει τον Χάρι να έρθει και, από την κατοχή της ψυχής της Τζίνι, άρχισε να παίρνει φυσική μορφή. Ο Χερτ αποκαλύπτει ότι το όνομά του, Άντων Μόρβολ Χερτ, είναι αναγραμματισμός του "Άρχων Βόλντεμορτ" και ότι ο ίδιος είναι παρελθοντικός εαυτός του Βόλντεμορτ.
Εξωτερικοί σύνδεσμοι
Κ Κατηγορία:Μυθιστορήματα της Τζ. Κ. Ρόουλινγκ Κατηγορία:Μυθιστορήματα του 1998
Κλοκοτός Τρικάλων
Ο Κλοκοτός είναι οικισμός της Θεσσαλίας στην Περιφερειακή Ενότητα Τρικάλων.
Γεωγραφικά στοιχεία
Ο Κλοκοτός βρίσκεται στα ανατολικά του κάμπου των Τρικάλων, στα νότια όρια με την Περιφερειακή Ενότητα Καρδίτσας σε υψόμετρο 95 μέτρα. Απέχει περίπου 24 χλμ. Α.-ΝΑ. από τα Τρίκαλα, 34 χλμ. Β.-ΒΑ. από την Καρδίτσα και 9 Δ.-ΝΔ. από την Φαρκαδόνα (έδρα του δήμου). Περιμετρικά (δυτικά και νότια) του χωριού περνάνε παράλληλα οι χείμαρροι Νεοχωρίτης και Ληθαίος ενώ νοτιότερα ο Πηνειός ποταμός. Βόρεια περνάει η ΕΟ Λάρισας - Τρικάλων, δίπλα και βορειοδυτικά είναι οι Γεωργανάδες, βορειοδυτικά η Οιχαλία.
Αξιοθέατα
Στον λόφο "Μικρό Βουνό" υπάρχουν ερείπια Μεσαιωνικής οχύρωσης και αρχαίας πόλης, η οποία ταυτίζεται από τον Άγγλο συνταγματάρχη Ληκ (William Martin Leake) με την αρχαία Φαρκαδόνα και η περιοχή έχει κηρυχθεί αρχαιολογικός χώρος.
Στην τοποθεσία "Παζαροτόπι" εντοπίστηκαν "θεμέλια αλλά και τοιχοποιϊες σε ικανό ύψος μιας μεγάλης τρίκλιτης βασιλικής με νάρθηκα στη δυτική πλευρά, που μια πρώτη χρονολογική προσέγγιση οδηγεί σε διαδοχικές φάσεις από τον 5ο - 14ο αιώνα".
Στα ανατολικά η εκκλησία των Aγίων Aποστόλων έχει χαρακτηριστεί ως αρχαία. "Πρόκειται για μονόχωρο ναό με σπαράγματα τοιχογραφιών. Aρχιτεκτονικά στοιχεία τον ανάγουν στα τέλη του 13ου αιώνα, ενώ επιγραφή τοποθετεί την τοιχογράφησή του το 1739".
Διοικητικά - πληθυσμιακά στοιχεία
Αναφέρεται επίσημα, μετά την Ένωση της Θεσσαλίας, το 1883 στο ΦΕΚ 126Α - 02/04/1883, γραμμένος ως Κλοκωτός (με "ω") να προσαρτάται στον τότε δήμο Φαρκαδόνας και το 1912 στο ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Το 1940 το όνομά του διορθώθηκε σε Κλοκοτός (με "ο"). Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στην Δημοτική Ενότητα Οιχαλίας του Δήμου Φαρκαδόνας και σύμφωνα με την απογραφή 2011 απογράφησαν 572 κάτοικοι. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Φαρκαδόνας
Βασιλικός γύπας
Ο Βασιλικός γύπας είναι ημερόβιο αρπακτικό πτηνό της οικογενείας των Καθαρτιδών, ένας από τους επτά γύπες του Νέου Κόσμου, που απαντούν στην αμερικανική ήπειρο. Η επιστημονική του ονομασία είναι Sarcoramphus papa και δεν περιλαμβάνει υποείδη.
Ονοματολογία
Η επιστημονική ονομασία του γένους, Sarcoramphus, είναι η άμεση απόδοση της ελληνικής λέξης Σαρκόραμφος, στη λατινική γλώσσα. Η ονομασία αυτή παραπέμπει, στο χαρακτηριστικό σαρκώδες φύμα (λειρί) του ράμφους του.